ai4bharat/Pralekha huggingface dataset:
ఆర్థిక మంత్రిత్వ శాఖ
“సమష్టిగా కోలుకుందాం.. బలంగా కోలుకుందాం”పై జి-20 సదస్సులో పాల్గొన్న ఆర్థిక మంత్రి శ్రీమతి నిర్మలా సీతారామన్
జి-20 కూటమి అధ్యక్ష దేశం హోదాలో ఇండోనేషియా ప్రభుత్వం బాలి దీవిలో నిర్వహించిన జి-20 అంతర్జాతీయ సదస్సులో కేంద్ర ఆర్థిక-కార్పొరేట్ వ్యవహారాల శాఖ మంత్రి శ్రీమతి నిర్మలా సీతారామన్ న్యూఢిల్లీ నుంచి వాస్తవిక సాదృశ మాధ్యమంద్వారా పాల్గొన్నారు.
జి-20 అధ్యక్ష దేశం ఇండోనేషియా బాలి దీవిలో నిర్వహించిన జి-20 అంతర్జాతీయ సదస్సులో కేంద్ర ఆర్థికశాఖ మంత్రి శ్రీమతి నిర్మలా సీతారామన్ న్యూఢిల్లీ నుంచి వాస్తవిక సాదృశ మాధ్యమంద్వారా ప్రసంగిస్తున్న దృశ్యం
ప్రస్తుత ఏడాదిలో జి-20 ఇతివృత్తం “సమష్టిగా కోలుకుందాం.. బలంగా కోలుకుందాం”పై ఆర్థిక మంత్రి ప్రసంగించారు. అన్ని దేశాలూ సమష్టిగా పురోగతి సాధించడమే ప్రపంచ ఆర్థిక వ్యవస్థ శక్తిమంతంగా, సుస్థిరంగా, సమతుల-సార్వజనీన పునరుద్ధరణకు అత్యవసరమని ఈ సందర్భంగా ఆమె నొక్కిచెప్పారు. ఈ లక్ష్య సాధనలో బహుపాక్షికత, సామూహిక కార్యాచరణలదే కీలక పాత్ర కాగలదని పేర్కొన్నారు. అంతర్జాతీయ పునరుద్ధరణలో సార్వజనీనత, పెట్టుబడులు, ఆవిష్కరణలు, వ్యవస్థల మద్దతుకుగల ప్రాధాన్యాన్నికూడా శ్రీమతి సీతారామన్ సుస్పష్టం చేశారు.
ప్రపంచ ఆర్థిక పునరుద్ధరణలో కనిపిస్తున్న అసమతౌల్యాన్ని తగ్గించడంలో టీకాలు, చికిత్స విధానాల సరళ, సమాన లభ్యతకు భరోసా కల్పించాల్సిన ప్రాముఖ్యాన్ని ఆర్థికమంత్రి నొక్కిచెప్పారు. తదనుగుణంగా భారత్ ఇప్పటిదాకా 1.25 బిలియన్ మోతాదుల టీకాలిచ్చే ప్రక్రియను పూర్తిచేసిందని, అంతేకాకుండా 90 దేశాలకు 72 మిలియన్లకుపైగా టీకా మోతాదులను సరఫరా చేసిందని శ్రీమతి నిర్మలా సీతారామన్ ప్రముఖంగా ప్రస్తావించారు. ఇందులో భాగంగా పూర్తి సహాయం కింద కూడా టీకాలు అందించామని, సమన్వయంతో కూడిన ప్రపంచ కార్యాచరణపై భారత్ నిబద్ధతకు ఇది నిదర్శనమని ఆమె పేర్కొన్నారు.
వృద్ధి పథంలో తిరిగి వేగంగా, స్థిరంగా ముందడుగు వేయాలంటే మౌలిక సదుపాయాలలో పెట్టుబడులు మరింత మెరుగుపడాల్సిన అవసరాన్ని ఆర్థిక మంత్రి నొక్కిచెప్పారు. ప్రభుత్వాలు చేపడుతున్న పునర్నిర్మాణ కృషిలో హరిత పెట్టుబడులదే కీలకపాత్ర అని శ్రీమతి సీతారామన్ స్పష్టం చేశారు. ఆ మేరకు హరిత వృద్ధి దిశగా అభివృద్ధి చెందుతున్న దేశాల కృషికి తోడ్పడేందుకు వాతావరణ ఆర్థిక సాయం, హరిత సాంకేతికతలను ఏ విధంగా అందుబాటులో ఉంచాలనే అంశంపై జి-20 కూటమి చర్చించాలని ఆమె పిలుపునిచ్చారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్
దేశవ్యాప్తంగా జాతీయ వాక్సినేషన్ కార్యక్రమం కింద 33.28 కోట్ల వాక్సిన్ డోస్లు వేయడం జరిగింది.
ఇండియాలో గత 24 గంటలలో 45,951 కొత్త కోవిడ్ కేసులు నమోదయ్యాయి.
ఇండియా లో యాక్టివ్ కేస్లోడ్ 5,37,064కు పడిపోయింది.
క్రియాశీల కేసులు మొత్తం కేసుల సంఖ్యలో 1.77 శాతం
ఇప్పటివరకు దేశంలో 2,94,27,330 మంది కోవిడ్ నుంచి కోలుకున్నారు.
గత 24 గంటలలో 60,729 మంది కోవిడ్ నుంచి కోలుకున్నారు.
రోజువారి రికవరీలు వరుసగా 48 వరోజు కొత్త కేసుల కన్న ఎక్కువగా ఉన్నాయి.
రికవరీ రేటు 96.92 శాతానికి పెరుగుదల
వారపు పాజిటివిటీ రేటు 5 శాతం కంటే తక్కువగా ఉంది. ప్రస్తుతం ఇది 2.69 శాతం వద్ద ఉంది.
రోజువారి పాజటివిటీ రేటు 2.34 శాతం గా ఉంది. ఇది వరుసగా 23 వ రోజు 5 శాతం దిగువన ఉంది.
దేశంలో కొవిడ్ పరీక్షా సామర్ధ్యం గణనీయంగా పెంచడం జరిగింది. ఇప్పటివరకు 41.01 కోట్ల పరీక్షలు నిర్వహించడం జరిగింది.
(
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
కోవిడ్-19 సమయంలో పెన్షనర్ల సంక్షేమానికి చర్యలు
కేంద్ర ఈశాన్య ప్రాంతాల అభివృద్ధి , పిఎంఓ, సిబ్బంది, ప్రజా సమస్యలు, పెన్షన్లు, అణుశక్తి, అంతరిక్షం శాఖల సహాయ మంత్రి  డాక్టర్ జితేంద్ర సింగ్ ఈ రోజు రాజ్యసభలో వ్రాతపూర్వక సమాధానం ఇస్తూ కోవిడ్ -19 సమయంలో పెన్షనర్ల ప్రయోజనం కోసం అనేక చర్యలు తీసుకున్నట్టు వెల్లడించారు. పెన్షన్ & పెన్షనర్ల సంక్షేమ విభాగం, కోవిడ్-19 మహమ్మారి కారణంగా లాక్డౌన్ అయినప్పటి నుండి, పెన్షనర్ల కోసం వివిధ కార్యక్రమాలు చేపట్టింది. పెన్షన్, పదవీ విరమణ ప్రయోజనాలు సకాలంలో జమ అయ్యేలా చూడడం, ఈ సమయంలో వారిని ఆరోగ్యంగానూ, కోవిడ్-19 మహమ్మారి పట్ల అవగాహనతో ఉంచడానికి చర్యలు చేపట్టారు.
ఈ సందర్బంగా చేపట్టిన కార్యక్రమాలు:
- ఎయిమ్స్ డైరెక్టర్ డాక్టర్ రణదీప్ గుల్లెరియాతో టెలి-ఇంటరాక్షన్ కోసం 20 నగరాల పింఛనుదారులతో ఒక వెబ్ ఈవెంట్ నిర్వహించారు, దీనిలో కోవిడ్-19కి సంబంధించి అన్ని అంశాలు పెన్షనర్ల భయాన్నితగ్గించడానికి వివరించారు.
- పెన్షనర్ల ఆరోగ్య సంరక్షణ, నివారణ చర్యలను సూచిస్తూ యోగాపై మరో వెబ్ ఈవెంట్ సుమారు 20 భారతీయ నగరాలను నిర్వహించింది, ఈ సమయంలో, ఒక యోగా శిక్షకుడు, వారి రోగనిరోధక శక్తిని పెంచడానికి, చేపట్టాల్సిన చర్యలపై ప్రసంగించారు. వారి ప్రశ్నలకు సమాధానమిచ్చారు.
- పిపిఓ  జారీ చేసినప్పటికీ, లాక్డౌన్ కారణంగా సిపిఎఓ లేదా బ్యాంకులకు పంపని సందర్భాలలో పెన్షన్ సకాలంలో క్రెడిట్ అయ్యేలా చూస్తారు. ఈ మేరకు సిపిఎఓకు అవసరమైన ఆదేశాలు జారీ చేయడానికి ఈ విషయాన్ని కంట్రోలర్ జనరల్ ఆఫ్ అకౌంట్స్  దృష్టికి తీసుకెళ్లేలా చర్యలు తీసుకున్నారు. కోవిడ్-19 మహమ్మారి క్లిష్ట సమయంలో సాధారణ స్థితికి వచ్చే వరకు బ్యాంకులు ఎలక్ట్రానిక్ పద్ధతి ఉపయోగించేలా కంట్రోలర్ జనరల్ ఆఫ్ అకౌంట్స్  తగు ఆదేశాలు ఇవ్వాలని సూచించారు.
- ఉద్యోగి రిటైర్ అయిన వెంటనే పెన్షన్ ప్రయోజనాలు అందేలా నిబంధనల సడలింపు
- ఎలక్ట్రానిక్ పెన్షన్ పేమెంట్ ఆర్డరును డీజీ లాకర్ తో అనుసంధానం చేయడం.
- జీవిత ధ్రువీకరణ పత్రం  దాఖలు చేసే గడువును పొడిగించడం.
ప్రధాన మంత్రి కార్యాలయం
ప్రధానమంత్రి సంగ్రహాలయం ను సందర్శించవలసింది గాప్రతి ఒక్కరినీ కోరిన ప్రధాన మంత్రి
ప్రధాన మంత్రి శ్రీ నరేంద్ర మోదీ ‘ప్రధానమంత్రి సంగ్రహాలయం’ ను సందర్శించవలసింది గా ప్రతి ఒక్కరినీ కోరారు.
ప్రధానమంత్రి సంగ్రహాలయ పర్యటన గురించి పూర్వ ప్రధాని దివంగత శ్రీ చంద్ర శేఖర్ కుమారుడు శ్రీ నీరజ్ శేఖర్ చేసిన ట్వీట్ కు, ప్రధాన మంత్రి ప్రతిస్పందిస్తూ -
“గొప్ప వ్యక్తిత్వం గల చంద్రశేఖర్ గారి తో సమయాన్ని గడపడం, తద్వారా అనేక విషయాలు ఆయన నుండి నేర్చుకోవడం నా అదృష్టం గా భావిస్తున్నాను. ఈ ‘ప్రధానమంత్రి సంగ్రహాలయం’ లో శ్రీ చంద్ర శేఖర్ గారి తోపాటు ఇతర ప్రధాన మంత్రులు దేశాని కి చేసిన సేవలను, వారి జీవితాన్ని గురించిన విశేషాలను తెలుసుకుంటారు. ప్రతి ఒక్కరు దీనిని సందర్శించాలని నేను కోరుతున్నాను’’ అని ఒక ట్వీట్ లో పేర్కొన్నారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
కేవిఐసి రూపొందించిన ప్లాస్టిక్-మిశ్రమ చేతి తయారీ కాగితం విశిష్టమైనదిగా గుర్తింపు - వ్యర్థ ప్లాస్టిక్ను రీసైకిల్ చేసిన ఆవిష్కరణగా పేటెంట్
ఖాదీ, గ్రామీణ పరిశ్రమల కమిషన్  ప్రకృతిని ప్లాస్టిక్ ముప్పును తగ్గించడానికి అభివృద్ధి చేసిన వినూత్న ప్లాస్టిక్-మిశ్రమ చేతి తయారీ కాగితం కోసం పేటెంట్ నమోదు చేసుకుంది.
పేటెంట్ సర్టిఫికెట్ ని జైపూర్ కుమారప్ప నేషనల్ హ్యాండ్మేడ్ పేపర్ ఇనిస్టిట్యూట్ కి ఆగస్టు 2న, కంట్రోలర్ ఆఫ్ పేటెంట్, ఇంటలెక్చువల్ ప్రాపర్టీ ఆఫ్ ఇండియా అందజేసింది. ప్లాస్టిక్-మిశ్రమ చేతి తయారీ కాగితాన్ని అభివృద్ధి చేయాలనే ఆలోచనకు సెప్టెంబర్ 2018 లోనే బీజం పడింది. కేవలం రెండు నెలల్లో, అంటే నవంబర్ 2018 లో, కెఎన్హెచ్పిఐ లోని శాస్త్రవేత్తల బృందం ఈ ప్రాజెక్ట్ను అమలు చేసింది.
ప్లాస్టిక్-మిశ్రమ చేతి తయారీ కాగితం ప్రాజెక్ట్ రీప్లాన్  కింద అభివృద్ధి చేసారు. భారతదేశంలో ఇదే మొదటి ప్రాజెక్ట్, ఇక్కడ ప్లాస్టిక్ వ్యర్థాలను డీ స్ట్రక్చర్డ్, డీగ్రేడెడ్, డైల్యూటెడ్ మరియు పేపర్ పల్ప్తో చేతితో కాగితాన్ని తయారు చేయడం, ప్రకృతి నుండి ప్లాస్టిక్ వ్యర్థాలను తగ్గించడం జరుగుతుంది. ఒక సారే వినియోగించే ప్లాస్టిక్ ముప్పుపై పోరాడాలన్న ప్రధాని పిలుపుతో ఆవిష్కరణ సమలేఖనం చేశారు.
ఈ పేటెంట్ మంజూరు చేయడం ప్రపంచంలోనే అపూర్వమైన కేవిఐసి ప్రత్యేక ఆవిష్కరణగా పెద్ద గుర్తింపు లభించినట్టు. వ్యర్థ-ప్లాస్టిక్ మిశ్రమ చేతి తయారీ కాగితం ఉత్పత్తి స్థిరమైన ఉపాధిని సృష్టించడంతో పాటు పర్యావరణాన్ని కాపాడటం అనే రెండు లక్ష్యాలకు ఉపయోగపడుతుంది.
కేవిఐసి, రాష్ట్ర ఖాదీ బోర్డుల కింద దేశంలో దాదాపు 2640 మెట్రిక్ టన్నుల చేతి తయారీ కాగితాల తయారీ యూనిట్లు ప్రతి సంవత్సరం ప్రకృతి నుండి 3000 మెట్రిక్ వ్యర్థాల ప్లాస్టిక్ని తొలగించే సామర్థ్యాన్ని కలిగి ఉన్నాయి. అదే సమయంలో, ఇది వేస్ట్ ప్లాస్టిక్ సేకరణ, శుభ్రపరచడం మరియు ప్రాసెసింగ్ లో వేలాది కొత్త ఉద్యోగాలను కూడా సృష్టించగలదు. అందువల్ల, ఇది స్థిరమైన అభివృద్ధికి సరైన నమూనా. కేవిఐసి త్వరలో ప్లాస్టిక్ మిక్స్డ్ హ్యాండ్మేడ్ పేపర్ తయారీలో పారిశ్రామికవేత్తలకు శిక్షణ ఇవ్వడం ప్రారంభిస్తుంది, దేశీయ పేపర్ పరిశ్రమతో సాంకేతిక పరిజ్ఞానాన్ని పంచుకుంటుంది.
కేవిఐసి అభివృద్ధి చేసిన సాంకేతికత అధిక, తక్కువ సాంద్రత కలిగిన వ్యర్థ పాలిథిన్ రెండింటినీ ఉపయోగిస్తుంది, ఇది కాగితానికి అదనపు బలాన్ని జోడించడమే కాకుండా ఖర్చును 34%వరకు తగ్గిస్తుంది. ఉత్పత్తి పునర్వినియోగపరచదగినది. పర్యావరణ అనుకూలమైనది. కేవిఐసి క్యారీ బ్యాగ్లు, ఎన్విలప్లు, ఫైల్లు/ఫోల్డర్లు మొదలైన ఉత్పత్తులను ప్లాస్టిక్ మిక్స్డ్ హ్యాండ్మేడ్ పేపర్తో అభివృద్ధి చేసింది. ఇప్పటివరకు కేవిఐసి జైపూర్ నగరంలోని దాదాపు 40 మిలియన్ టన్నుల వ్యర్థ ప్లాస్టిక్ని ఉపయోగించి దాదాపు 13 లక్షలకు పైగా ప్లాస్టిక్ మిక్స్డ్ హ్యాండ్మేడ్ పేపర్ క్యారీ బ్యాగ్లను విక్రయించింది. దీని ద్వారా సుమారు రూ.1.30కోట్ల ఆదాయాన్నీ సముపార్జిస్తున్నారు.
PIB Headquarters
అక్టోబర్ 18న ఎన్.ఐ.ఎన్ లో ఓపెన్ డే
2019 అక్టోబర్ 18, శుక్రవారం రోజున ఎన్.ఐ.ఎన్ లో ఓపెన్ డే ని నిర్వహించనున్నారు. ఓపెన్ డే సందర్భంగా విద్యార్థులకు, ప్రజలు, స్థానిక మీడియా కు శాస్త్రీయంగా సాధించిన విజయాలు, పరిశోధనా సౌకర్యాలను ఎన్.ఐ.ఎన్ ప్రదర్శిస్తుంది. ఓపెన్ డే సందర్భంగా సందర్శకులు శాస్త్రవేత్తలతో సంభాషించే అవకాశాన్ని ఎన్.ఐ.ఎన్ కల్పిస్తోంది.
ఇండియా ఇంటర్నేషనల్ సైన్స్ ఫెస్టివల్  -2019 బ్యానర్ కింద శాస్త్ర, సాంకేతిక మంత్రిత్వ శాఖ, భూ విజ్ఞాన మంత్రిత్వ శాఖ, ఆరోగ్య పరిశోధన విభాగం, విజ్ఞాన భారతి  సంయుక్త ప్రోత్సాహం తో ఈ ఓపెన్ డేని నిర్వహించనున్నారు.
ఆర్థిక మంత్రిత్వ శాఖ
DIPAM మార్గదర్శకాలకు అనుగుణంగా 2020-21 ఆర్థిక సంవత్సరానికి భారత ప్రభుత్వానికి రూ. 240.41 కోట్ల డివిడెండ్ చెల్లిస్తున్న SPMCIL
సెక్యూరిటీ ప్రింటింగ్ అండ్ మింటింగ్ కార్పొరేషన్ ఆఫ్ ఇండియా లిమిటెడ్  భారత ప్రభుత్వానికి రూ.240.41 కోట్లు ఈ సంవత్సర డివిడెండ్ గా చెల్లిస్తుంది. DIPAM మార్గదర్శకాలకు అనుగుణంగా 2020-21 మార్చి 31, 2021 ఆర్ధిక సంవత్సరంతానికి కంపెనీ నికర విలువ 5% పన్ను తర్వాత లాభం లో 57% గా లెక్కించారు.
కేంద్ర ఆర్థిక కార్పొరేట్ వ్యవహారాల మంత్రి శ్రీమతి నిర్మలా సీతారామన్ SPMCIL నుంచి డివిడెండ్ చెక్కును అందుకున్నారు. ఆర్థిక వ్యవహారాల శాఖ  కార్యదర్శి శ్రీ అజయ్ సేథ్, ఆర్థిక మంత్రిత్వ శాఖ ప్రత్యేక కార్యదర్శి. ఆర్థిక సలహాదారు శ్రీమతి మీరా స్వరూప్ సమక్షంలో CMD త్రిప్తి P. ఘోష్ మరియు డైరెక్టర్  శ్రీ అజయ్ అగర్వాల్ అందజేశారు.
SPMCIL 2020-21 సంవత్సరంలో బ్యాంక్ నోట్లు, నాణేలు, సెక్యూరిటీ పేపర్, పాస్పోర్ట్లు, సెక్యూరిటీ ఇంక్, ఇతర భద్రతా ఉత్పత్తుల ఉత్పత్తి లో సంస్థ లక్ష్యాలను సాధించింది. SPMCIL 2020-21లో 8,288 మిలియన్ల బ్యాంక్ నోట్స్, 2,757 మిలియన్ నాణేలు, 6,870 మెట్రిక్ టన్ను  సెక్యూరిటీ పేపర్, 600.42 మెట్రిక్ టన్నుల సెక్యూరిటీ ఇంక్లను ఉత్పత్తి చేసింది.
2020-21 సంవత్సరంలో, కంపెనీ లావాదేవీల వల్ల వచ్చే ఆదాయం రూ. 4,712.57 కోట్లు, పన్నుకు ముందు లాభం రూ. 789.74 కోట్లు.
SPMCIL గురించి
SPMCIL అనేది షెడ్యూల్-‘A’ మినీరత్న కేటగిరీ-I ప్రభుత్వ సంస్థ, ఇది ఆర్థిక మంత్రిత్వ శాఖ ఆర్థిక వ్యవహారాల విభాగం . పాలనా నియంత్రణలో, భారత ప్రభుత్వ ఆధీనంలో ఉంటుంది.
మంత్రిమండలి
ప్రధానమంత్రి గరీబ్ కళ్యాణ్ ప్యాకేజ్- ప్రధానమంత్రి గరీబ్ కళ్యాణ్ అన్నయోజన పొడిగింపునకు కేంద్ర కేబినెట్ ఆమోదం- 2020 జూలై నుంచి నవంబర్ వరకు ఐదు నెలల పాటు ఉచితంగా శనగల పంపిణీ
ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర కేబినెట్, కోవిడ్ -19 కు ఆర్థిక స్పందనలో భాగంగా ప్రధానమంత్రి గరీబ్ కళ్యాణ్ అన్న యోజన ను మరో 5 నెలల పాటు ,అంటే 2020 జూలై నుంచి నవంబర్ వరకు పొడిగించేందుకు ఆమోదం తెలిపింది.
ఈ పథకం కింద 9.7 లక్షల మెట్రిక్ టన్నుల శుద్ధి చేసిన శనగలను వివిధ రాష్ట్రాలు, కేంద్ర పాలిత ప్రాంతాలలోని జాతీయ ఆహార భద్రతా చట్టం 2013 లబ్ధిదారు కుటుంబాలన్నింటికీ పంపిణీ చేయాలని ప్రతిపాదించారు. వీటిని నెలకు ఒక కేజీ వంతున 2020 జూలై నుంచి నవంబర్ వరకు ఉచితంగా పంపిణీ చేస్తారు. ఇందుకు అయ్యే మొత్తం అంచనా వ్యయం రూ 6,849.24 కోట్ల రూపాయలు.
ఈ పథకం పరిధి కింద 19.4 కోట్ల కుటుంబాలు వస్తాయి. పొడిగించిన పిఎంజికెఎవై పథకానికి సంబంధించిన అన్ని ఖర్చులనూ కేంద్ర ప్రభుత్వమే భరిస్తుంది. రాగల ఐదు నెలల కాలంలో ఆహార ధాన్యాలు అందక ఎవరూ ఇబ్బందులు పడకూడదన్న ఉద్దేశంతో భారత ప్రభుత్వం ఇచ్చిన హామీ మేరకు ఈ యోజనను పొడిగించడం జరిగింది. ఉచితంగా శనగలు పంపిణీ చేయడం వల్ల ఈ 5 నెలల కాలం పాటు పైన పేర్కొన్న లబ్ధిదారులకు తగినంతగా ప్రోటీన్లు అందడానికి వీలు కలుగుతుంది.
2015-16లో పప్పుల నిల్వలు ఏర్పాటు చేయడం ప్రారంభించడం వల్ల , దేశంలో పప్పుల నిల్వలు గణనీయంగా ఉన్నాయి. వాటి నుంచి ఈ ప్యాకేజ్కి శనగలు పంపిణీ చేయడం జరుగుతున్నది. పి.ఎం.జికెఎవై పథకం పొడిగించినందువల్ల దానికి అవసరాల మేరకు పంపిణీకి తగినతంగా ప్రభుత్వం వద్ద నిల్వలు ఉన్నాయి. తొలి దశ పిఎంజికెఎవై కింద  4.63 లక్షల మెట్రికల్ టన్నుల పప్పులను ఇప్పటికే పంపిణీ చేయడం జరిగింది.దీనివల్ల దేశవ్యాప్తంగా 18.2 కోట్ల కుటుంబాలకు ప్రయోజనం కలిగింది.
నేపథ్యం:
ప్రధానమంత్రి శ్రీ నరేంద్ర మోదీ 30-06-2020న, ప్రధానమంత్రి గరీబ్ కళ్యాణ్ ప్యాకేజ్ ని 2020 నవంబర్ చివరి వరకు పొడిగిస్తున్నట్టు ప్రకటించారు. కరోనా వైరస్ వ్యాప్తి, లాక్డౌన్ వల్ల ఆర్థిక కార్యకలాపాలకు అంతరాయం కారణంగా నిరుపేదలు ఎదుర్కొనే ఇబ్బందులను తొలగించేందుకు దీనిని పొడిగించారు.
మంత్రిమండలి
ఇంటర్నేశనల్ ఫినాన్శల్ సర్వీసెస్ సెంటర్స్ ఆథారిటిస్ బిల్లు, 2019 ని రాజ్య సభ నుండి ఉపసంహరించిన అనంతరం, లోక్ సభ లో ప్రవేశపెట్టేందుకు ఆమోదం తెలిపిన మంత్రిమండలి
ద ఇంటర్నేశనల్ ఫినాన్శియల్ సర్వీసెస్ సెంటర్స్ ఆథారిటి బిల్లు, 2019 ని ఉపసంహరించుకొనేందుకు ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఈ రోజు న ఆమోదం తెలిపింది. ఈ బిల్లు ను రాజ్య సభ లో 2019వ సంవత్సరం ఫిబ్రవరి 12వ తేదీ న ప్రవేశపెట్టిన అనంతరం ఆ బిల్లు రాజ్య సభ లో పెండింగు లో ఉన్నది. అయితే, ఇంటర్నేశనల్ ఫినాన్శల్ సర్వీసెస్ సెంటర్స్ అథారిటీస్ బిల్లు, 2019 ని పార్లమెంటు సమావేశాల సందర్భం లో లోక్ సభ లో ప్రవేశపెట్టేందుకు మంత్రివర్గం ఆమోదం తెలిపింది.
లాభాలు
ప్రస్తుతం ఐఎఫ్ఎస్సి లోని బ్యాంకింగ్, కేపిటల్ మార్కెట్ లు మరియు బీమా రంగాలు బహుళ నియంత్రణ సంస్థ లైన ఆర్బిఐ, ఎస్ఇబిఐ మరియు ఐఆర్డిఎఐ ల నియంత్రణ పరిధి లో ఉన్నాయి. ఐఎఫ్ఎస్సి ల లోని వ్యాపారం యొక్క గతిశీల స్వభావం రీత్యా ఉన్నత స్థాయి ప్రమాణాలు కలిగిన అంతర్ నియంత్రణ సంబంధిత సమన్వయం అవసరపడుతుంది. అంతేకాదు, దీని కి ప్రస్తుతం ఐఎఫ్ఎస్సి ల ఆర్థిక కార్యకలాపాలకు వర్తిస్తున్నటువంటి పాలక నియమ నిబంధన లలో స్పష్టీకరణ లు, వివరణ లు మరియు తరచు గా సవరణ లు కూడాను అవసరమే.
ఐఎఫ్ఎస్సి లలో ఆర్థిక పరమైన సేవ ల మరియు ఉత్పత్తుల అభివృద్ధి అనేది సమర్పణ భావం తో కూడినటువంటి నియంత్రణ పరమైన జోక్యాల ను కోరుకొంటుంది. ఈ కారణం గా ఐఎఫ్ఎస్సి లకు ఒక ఏకీకృత ఫినాన్శల్ రెగ్యులేటర్ ఎంతయినా అవసరం అని భావించడమైంది. దీని ద్వారా, భారతదేశం లో ఆర్థిక విపణి లో కార్యకలాపాలు నిర్వహిస్తున్న సంస్థల కు ప్రపంచ శ్రేణి నియంత్రణ సంబంధిత వాతావరణాన్ని కల్పించవచ్చును.
పైపెచ్చు, వ్యాపారం చేయడం లో సౌలభ్యం తాలూకు దృష్టి కోణం నుండి చూసినా ఇటువంటి ఏర్పాటు అత్యంత అవసరం గా ఉన్నది. భారతదేశం లో ఐఎఫ్ఎస్సి ని ప్రపంచ ఉత్తమ అభ్యాసాల తో తుల తూగే విధం గా మరింత గా అభివృద్ధి పరచేందుకు కూడా ఏకీకృత ఆథారిటి తోడ్పడగలదు.(Visitor Counter : 68
కార్మిక, ఉపాధికల్పన మంత్రిత్వ శాఖ
2022 డిసెంబర్ నెలలో 14.93 లక్షల మంది నికర సభ్యులను చేర్చుకున్న ఈపిఎఫ్ఓ
ఉద్యోగుల ప్రావిడెంట్ ఫండ్ ఆర్గనైజేషన్  ఈ రోజు విడుదల చేసిన తాత్కాలిక పేరోల్ డేటా ప్రకారం 2022 డిసెంబర్ నెలలో 14.93 లక్షల మంది నికర సభ్యులు సంస్థలో చేరారు.పేరోల్ డేటా గత సంవత్సరంతో పోలిస్తే నికర సభ్యత్వంలో పెరుగుదల కనిపిస్తోంది.గత 2021 డిసెంబర్తో పోలిస్తే 2022లో అదనంగా 32,635 పెరుగుదలను చూపిస్తోంది.
అదనంగా కలిసిన 14.93 లక్షల మంది సభ్యులలో దాదాపు 8.02 లక్షల మంది కొత్త సభ్యులు మొదటిసారిగా ఈపిఎఫ్ఓసామాజిక భద్రత పరిధిలోకి వచ్చారు. కొత్తగా చేరిన సభ్యులలో అత్యధికంగా 2.39 లక్షల మంది సభ్యులు 18-21 సంవత్సరాల వయస్సు గలవారు ఉన్నారు.ఇక 22-25 సంవత్సరాల వయస్సు గలవారు 2.08 లక్షల మంది సభ్యులతో రెండవ స్థానంలో ఉన్నారు. ఈ నెలలో మొత్తం కొత్త సభ్యులలో 55.64% మంది 18-25 సంవత్సరాల వయస్సు గలవారు.ఈపిఎఫ్ఓలో చేరిన సభ్యులలో ఎక్కువ మంది దేశంలోని సంఘటిత రంగ వర్క్ఫోర్స్లో చేరిన మొదటి సారి ఉద్యోగార్ధులని ఇది సూచిస్తుంది.
దాదాపు 3.84 లక్షల మంది సభ్యులు నిష్క్రమించగా 10.74 లక్షల మంది సభ్యులు ఈపిఎఫ్ఓ సభ్యత్వం నుండి నిష్క్రమించి తిరిగి చేరినట్లు కూడా డేటా హైలైట్ చేస్తుంది. ఈ సభ్యులు తమ ఉద్యోగాలను మార్చుకున్నారు మరియు ఈపిఎఫ్ఓ కింద ఉన్న సంస్థల్లో తిరిగి చేరారు మరియు వారి సామాజిక భద్రతా రక్షణను విస్తరించడం ద్వారా తుది పరిష్కారం కోసం దరఖాస్తు చేయడానికి బదులుగా వారి ఖాతాలను బదిలీ చేసుకున్నారు.
2022 డిసెంబర్లో కొత్త మహిళా సభ్యుల నమోదు 2.05 లక్షలుగా ఉందని పేరోల్ డేటా లింగ వారీ విశ్లేషణ సూచిస్తుంది. కొత్తగా చేరిన వారిలో మహిళా సభ్యుల శాతం నవంబర్ 2022లో 25.14% నుండి ప్రస్తుత నెలలో 25.57%కి పెరిగింది. ఉద్యోగుల ప్రావిడెంట్ ఫండ్స్ & మిసిలేనియస్ ప్రొవిజన్స్ యాక్ట్, 1952 కింద సామాజిక భద్రతా కవర్ మొదటిసారిగా ఈ మహిళా సభ్యులకు విస్తరించబడింది.
నికర సభ్యుల చేరికలో మొదటి ఐదు రాష్ట్రాలుగా మహారాష్ట్ర, తమిళనాడు, గుజరాత్, కర్ణాటక, హర్యానాలు నిలిచినట్టు రాష్ట్రాల వారీ పేరోల్ గణాంకాలు హైలైట్ చేస్తున్నాయి. ఈ రాష్ట్రాలు నికర సభ్యుల జోడింపులో 60.08%గా ఉన్నాయి.మొత్తం రాష్ట్రాలలో 24.82% సభ్యుల చేరికతో మహారాష్ట్ర ముందంజలో ఉంది. ఆ నెలలో 10.08% తో తమిళనాడు రాష్ట్రం తర్వాతి స్థానంలో ఉంది.
పరిశ్రమల వారీ పేరోల్ డేటా వర్గీకరణ పరిశీలిస్తే మొత్తం సభ్యుల చేరికలో 38.22% మంది 'నిపుణుల సేవలు'  కలిగి ఉన్నాయని సూచిస్తుంది. పరిశ్రమల వారీ డేటాను గత నెలతో పోల్చి చూస్తే ‘ఫైనాన్సింగ్’, ‘బీడీ తయారీ’, ‘ట్రేడింగ్-వాణిజ్య సంస్థలు’, ‘ట్రావెల్ ఏజెన్సీలు’ మొదలైన పరిశ్రమల్లో అధిక నమోదులు గమనించబడ్డాయి.
ఉద్యోగి రికార్డును అప్డేట్ చేయడం నిరంతర ప్రక్రియ కాబట్టి డేటా ఉత్పత్తి అనేది నిరంతర ప్రక్రియ కాబట్టి పేరోల్ డేటా తాత్కాలికంగా ఉంటుంది. కాబట్టి మునుపటి డేటా ప్రతి నెలా నవీకరించబడుతుంది. ఏప్రిల్-2018 నెల నుండి ఈపిఎఫ్ఓ సెప్టెంబర్, 2017 నుండి కాలానికి సంబంధించిన పేరోల్ డేటాను విడుదల చేస్తోంది. నెలవారీ పేరోల్ డేటాలో ఆధార్ చెల్లుబాటు చేయబడిన యూనివర్సల్ అకౌంట్ నంబర్  ద్వారా మొదటిసారి ఈపిఎఫ్ఓలో చేరిన సభ్యుల సంఖ్య, ఈపిఎఫ్ఓ కవరేజీ నుండి నిష్క్రమించిన ప్రస్తుత సభ్యులు మరియు నిష్క్రమించి తిరిగి సభ్యులుగా చేరిన వారి సంఖ్య నికర నెలవారీగా చేరడానికి తీసుకోబడుతుంది.
ఉద్యోగుల ప్రావిడెంట్ ఫండ్స్ & ఇతర ప్రొవిజన్స్ యాక్ట్, 1952 పరిధిలోని దేశంలోని సంఘటిత ఉద్యోగులకు భవిష్య, పెన్షన్ మరియు బీమా ఫండ్ల రూపంలో సామాజిక భద్రతా ప్రయోజనాలను విస్తరించడానికి ఈపిఎఫ్ఓ కట్టుబడి ఉంది.
PIB Headquarters
జీవ శాస్త్రాల సంబంధిత పరిశోధనలో న్యూక్లియర్ మాగ్నెటిక్ రిసొనెన్స్ వర్ణమాపనం  ఒక అద్వితీయమైన స్ట్రక్చరల్ బయాలజీ ఉపకరణం: నోబెల్ పురస్కార గ్రహీత ప్రొఫెసర్ శ్రీ కర్ట్ వుత్రిచ్
నోబెల్ పురస్కార గ్రహీత అయిన ప్రొఫెసర్ శ్రీ కర్ట్ వుత్రిచ్ ఈ రోజు హైదరాబాద్ లోని ఉప్పల్ రోడ్ లో ఉన్న ఐఐసిటి ఆడిటోరియం లో జరిగిన సిఎస్ఐఆర్- సెంటర్ ఫర్ సెల్యులార్ అండ్ మాలెక్యులార్ బయాలజీ  ప్లాటినమ్ జూబ్లీ ఉపన్యాసమిచ్చారు. మౌలిక పరిశోధన రంగంలో ఆయన తనకు ఉన్న 50 సంవత్సరాల సుదీర్ఘ అనుభవాన్ని ఈ సందర్భంగా ఆయన సభికులతో పంచుకొన్నారు. ఆటమిక్ రిజొల్యూషన్ లో బయలాజికల్ మాక్రొమాలిక్యూల్స్ యొక్క స్వరూపాలను, చలనశీలతను నిర్ధారించగల ఒక ప్రయోగాత్మకమైన సాంకేతిక విజ్ఞాన మర్మం న్యూక్లియర్ మాగ్నెటిక్ రిసొనెన్స్ వర్ణమాపనం  యేనని కూడా ఆయన వివరించారు. ప్రొఫెసర్ శ్రీ కర్ట్ వుత్రిచ్ ప్రయోగశాలలో మొదటిసారిగా అభివృద్ధిపరచిన సాంకేతిక పరిణామాలు బయోమాలిక్యులార్ ఎన్ఎమ్ఆర్ ను ఒక విశిష్టమైన నిర్మాణాత్మక బయాలజి ఉపకరణంగా రుజువుపరచగలిగాయి. బయలాజికల్ మాక్రొమాలిక్యూల్స్ ఇన్ సొల్యూషన్ యొక్క త్రీ డైమెన్షనల్ స్ట్రక్చర్ ను నిర్ధారించడంలో తోడ్పడే న్యూక్లియర్ మాగ్నెటిక్ రిసొనెన్స్ వర్ణమాపనాన్ని అభివృద్ధిపరచినందుకు గాను రసాయనిక శాస్త్రంలో 2002 సంవత్సర నోబెల్ బహుమతిని ప్రొఫెసర్ శ్రీ కర్ట్ వుత్రిచ్ కు ప్రదానం చేశారు. ఆయన కనుగొన్న అంశంలో ఔషధ నమూనా, ప్రయోగాలలో ఒక ప్రొటీన్ ను ఎలా సులువుగా సంబాళించవచ్చనే విషయం, ప్రొటీన్ లలో క్రియాశీల సైట్స్ యొక్క విశ్లేషణ, కాంపెన్సేటింగ్ మ్యూటేషన్ ల శోధన, సీక్వెన్స్- టు- స్ట్రక్చర్-టు ఫంక్షన్ ప్యారడైమ్ ద్వారా విధులను అంచనా వేయవచ్చన్న సంగతి, అంతే కాకుండా ప్రయోగాత్మకమైన స్ట్రక్చర్ డిటర్మినేషన్ కు కూడా దీనిని ఉపయోగించుకోవచ్చన్న అభిప్రాయం వంటివి సమర్థమైన ఉపయోగాలుగా పరిగణించబడ్డాయి. పిడిబి డేటాబేస్ లో 10,000కు పైగా స్ట్రక్చర్ ల అండదండలతో న్యూక్లియర్ మాగ్నెటిక్ రిసొనెన్స్ వర్ణమాపనం నేటి కాలంలో నూతన శిఖరాలను అధిరోహించింది. అది అనేక పెద్ద పెద్ద మాక్రొమాలిక్యులార్ అసెంబ్లీ లను పరిష్కరించడానికి సమర్థమైందిగా కూడా పేరుతెచ్చుకొన్నది.
ఎన్ఎమ్ఆర్ టెక్నిక్ ను స్ట్రక్చర్ కోసం, ఇంకా.. బయలాజికల్ మాక్రొమాలిక్యూల్స్ ను విశ్లేషించడం కోసం ఉపయోగిస్తున్న చురుకైన పరిశోధక బృందాలు ప్రస్తుతం సిసిఎమ్ బి లో పనిచేస్తున్నాయి. అటువంటి బృందాలలో ఒక బృందం సి.ఎలెగాన్స్ లోని ఆర్ఎన్ఎఐ పాథ్ వే లో నిర్మాణపరమైన ప్రాతిపదికను, ద్రోసోఫిలా ను గురించి ఆరా తీయడంలో నిమగ్నమై ఉన్నది. జీన్ సైలెన్సింగ్ కాంప్లెక్స్ యొక్క వ్యవస్థలో ఇమిడివున్న నిర్మాణాన్ని, ఈ ప్రక్రియలోని కన్ ఫ్రంటేషనల్ డైనమిక్స్ ను అర్థం చేసుకోవడానికి కృషి చేస్తోంది. మోడల్ ఆర్గానిజమ్ లలో మేధోపరమైన కార్యకలాపాన్ని మ్యాపింగ్ చేసేందుకు కూడా ఎన్ఎమ్ఆర్ ఇమేజింగ్ నే సిసిఎమ్ బి వినియోగించుకొంటున్నది. అల్ జీమర్స్, పార్కిన్సన్స్, మానసిక కుంగుబాటు, వ్యసనపరత్వం వంటి మెదడు సంబంధిత వ్యాధుల యొక్క జీవక్రియ ప్రాతిపదికను ఆకళింపు చేసుకోవడంపైన ఈ పరిశోధన తన దృష్టిని కేంద్రీకరించింది. సిసిఎమ్ బి డైరెక్టర్ శ్రీ రాకేశ్ కె. మిశ్రా కూడా ఈ కార్యక్రమంలో పాల్గొన్నారు.
ప్రధాన మంత్రి కార్యాలయం
ముంబైలోని బాంద్రా-వర్లీ సముద్ర సంధాన మార్గంలో ప్రమాదంవల్ల ప్రాణనష్టంపై ప్రధాని సంతాపం
ముంబైలోని బాంద్రా-వర్లీ సముద్ర సంధాన మార్గంలో ప్రమాదం వల్ల ప్రాణనష్టం సంభవించడంపై ప్రధానమంత్రి శ్రీ నరేంద్ర మోదీ దిగ్భ్రాంతి వ్యక్తం చేశారు. ఈ దుర్ఘటనలో గాయపడిన వారు త్వరగా కోలుకోవాలని ప్రధాని ఆకాంక్షించారు.
ఈ మేరకు ప్రధానమంత్రి కార్యాలయం ఒక ట్వీట్ ద్వారా పంపిన సందేశంలో:
“ముంబైలోని బాంద్రా-వర్లీ సముద్ర సంధాన మార్గంలో సంభవించిన ప్రమాదంలో ప్రాణనష్టం వాటిల్లడం నన్నెంతగానో బాధించింది. ఈ దుర్ఘటనలో ఆప్తులను కోల్పోయిన కుటుంబాలకు నా సంతాపం తెలియజేస్తున్నాను. క్షతగాత్రులు సత్వరం కోలుకోవాలని ఆ దైవాన్ని ప్రార్థిస్తున్నాను.” అని ఆయన పేర్కొన్నారు.
సాంఘిక న్యాయం, మరియు సాధికారత మంత్రిత్వ శాఖ
సామాజిక భద్రతా పథకాలకు గ్రాంట్లు
దేశంలో అట్టడుగు వర్గాల సంక్షేమం కోసం అనేక పథకాలను అమలు చేస్తున్న సామాజిక న్యాయం, సాధికారత మంత్రిత్వ శాఖ
కేంద్ర ప్రభుత్వ సహకారంతో దేశంలోని అట్టడుగు వర్గాల సంక్షేమం కోసం సామాజిక న్యాయం, సాధికారత శాఖ అనేక పథకాలను అమలు చేస్తోంది. ప్రధాన పథకాల వారీగా నిధుల కేటాయింపు/వినియోగం వివరాలు అనుబంధంలో ఇవ్వబడ్డాయి.
పథకాలను విజయవంతంగా అమలు చేయడానికి, జిల్లా అధికారులతో తప్పనిసరి వార్షిక తనిఖీలు, ప్రోగ్రామ్ మానిటరింగ్ యూనిట్  ద్వారా పర్యవేక్షణ, మల్టీడిసిప్లినరీ స్టేట్ లెవల్ గ్రాంట్-ఇన్-ఎయిడ్ కమిటీ ద్వారా ప్రతిపాదనల పరిశీలన, ఆడిటెడ్ స్టేట్మెంట్ ఆఫ్ అకౌంట్స్ , యుటిలైజేషన్ సర్టిఫికేట్ ను తప్పనిసరిగా సమర్పించడం, జాతీయ స్థాయి, రాష్ట్ర స్థాయి, జిల్లా స్థాయి , క్షేత్ర సందర్శనలు నిర్వహించడం ద్వారా క్రమానుగత సమీక్ష వంటి అనేక చర్యలను ప్రభుత్వం చేపట్టింది. థర్డ్ పార్టీ మూల్యాంకన అధ్యయనాల ద్వారా పథకాల అమలుపై కూడా డిపార్ట్మెంట్ ఎప్పటికప్పుడు సమీక్ష నిర్వహిస్తుంది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 196.45 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 81,687
మొత్తం కేసుల్లో క్రియాశీల కేసులు 0.19%
ప్రస్తుత రికవరీ రేటు 98.60%
గత 24 గంటల్లో 9,862 మంది కోలుకున్నారు. దీంతో, కోలుకున్నవారి మొత్తం సంఖ్య 4,27,25,055 కు పెరిగింది.
గత 24 గంటల్లో 12,249 కొత్త కేసులు నమోదయ్యాయి.
రోజువారీ పాజిటివిటీ రేటు 3.94%
వారపు పాజిటివిటీ రేటు 2.90%
గత 24 గంటల్లో చేసిన 3,10,623 కొవిడ్ పరీక్షలతో కలిపి ఇప్పటివరకు 85.88 కోట్ల పరీక్షలు చేశారు.
ఆరోగ్య, కుటుంబ సంక్షేమ మంత్రిత్వ శాఖ
కొత్త కేసులకంటే కోలుకుంటున్నవారే ఎక్కువ:
చికిత్సలో ఉన్నవారి సంఖ్య తగ్గుముఖం
మొత్తం పాజిటివ్ కేసులలో చికిత్సలో ఉన్నది 5% లోపే
భారతదేశంలో గడిచిన 24 గంటలలో 45,576 మందికి కోవిడ్ సోకింది. అదే సమయంలో దేశవ్యాప్తంగా 48,493 మంది కోవిడ్ బాధితులు కోలుకున్నారు. దీనివల్ల చికిత్స పొందుతున్నవారి సంఖ్యలో నికరంగా 2917 కేసులు తగ్గాయి. కొత్త కేసుల సంఖ్య తక్కువగా ఉండటం, కోలుకున్నవారి సంఖ్య ఎక్కువగా ఉండటం గత 47 రోజులుగా కొనసాగుతూ వస్తోంది.
మొత్తం నమోదైన పాజిటివ్ కేసులలో చికిత్సపొందుతున్నవారి శాతం ఈరోజు 5% లోపుకు పడిపోయింది. రోజూ ఎక్కువమంది కోలుకుంటున్న ధోరణి వలన చికిత్సలో ఉన్నవారు దేశంలో తగ్గుతూ ఉన్నారు. ప్రస్తుతం చికిత్సలో ఉన్నవారి సంఖ్య 4,43,303 కు చేరటానికి ఇదే కారణం. మొత్తం పాజిటివ్ కేసులలో చికిత్సలో ఉన్నవారు ఈ రోజుకు 4.95% కు చేరారు.
గడిచిన 24 గంటలలో కొత్త కేసులకంటే కోలుకున్నవారి సంఖ్య ఎక్కువగా ఉండటం వల్ల కోలుకుంటున్నవారి శాతం బాగా మెరుగుపడి ఈ రోజుకు 93.58% అయింది. ఇప్పటిదాకా మొత్తం కోలుకున్నవారు 83,83,602 కు చేరారు. చికిత్సలో ఉన్నవారికీ, కోలుకున్నవారికీ మధ్య తేడా 79,40,299 కు చేరింది. కొత్తగా గత 24 గంటలలో కోలుకున్నవారిలో 77.27% మంది కేవలం 10 రాష్ట్రాలకు చెందినవారు కేరళలో అత్యధికంగా 7,066 మంది కోలుకున్నారు. 6,901 మందితో ఢిల్లీ, 6,608 మందితో మహారాష్ట్ర ఆ తరువాత స్థానాల్లో ఉన్నాయి.
కొత్తగా నమోదైన పాజిటివ్ కేసులలో 77.28% కేవలం పది రాష్ట్రాలకు చెందినవే. గత 24 గంటలలో ఢిల్లీలో అత్యధికంగా 7,486 కేసులు రాగా, కేరళలో 6,419 ,మహారాష్ట్రలో 5,011 నమోదయ్యాయి.
గడిచిన 24 గంటలలో 585 మంది కోవిడ్ బాధితులు చనిపోయారు. వీరిలో 79.49% మంది కేవలం 10 రాష్ట్రాలకు చెందినవారే కాగా 22.39%  ఢిల్లీలోనే నమోదయ్యారు. మహారాష్ట్రలో 100 మంది, పశ్చిమ బెంగాల్ లో 54 మంది నమోదై ఆ తరువాత రెండు స్థానాల్లో ఉన్నాయి.